**ΠΕΡΙΦΕΡΕΙΑ ΚΡΗΤΗΣ**

**ΓΡΑΦΕΙΟ ΤΥΠΟΥ**

**ΔΕΛΤΙΟ ΤΥΠΟΥ**

**31-10-2024**

**5ος Κύκλος Ενημερωτικών Δράσεων για την «Ασφαλή Πλοήγηση στο Διαδίκτυο» από την Περιφέρεια Κρήτης στις ΠΕ Λασιθίου και ΠΕ Ηρακλείου**

Η Περιφέρεια Κρήτης-Αυτοτελές Γραφείο Ισότητας των Φύλων, στο πλαίσιο του «Περιφερειακού Σχεδίου Δράσης Κρήτης για την Ισότητα των Φύλων 2023-2025», συνεχίζουν τη συνεργασία τους με τη Διεύθυνση Δίωξης Ηλεκτρονικού Εγκλήματος της Ελληνικής Αστυνομίας, πραγματοποιώντας τον 5ο Κύκλο Ενημερωτικών Δράσεων για την «Ασφαλή Πλοήγηση στο Διαδίκτυο, τους Διαδικτυακούς Κινδύνους και τις Πρακτικές Αντιμετώπισής τους», από τη Δευτέρα 4 Νοεμβρίου έως και το Σάββατο 9 Νοεμβρίου 2024, με σκοπό την πρόληψη και αντιμετώπιση του σχολικού εκφοβισμού και της διαδικτυακής παρενόχλησης και κακοποίησης παιδιών και εφήβων.

Οι ενημερωτικές δράσεις θα υλοποιηθούν από τον Ψυχολόγο της Διεύθυνσης Δίωξης Ηλεκτρονικού Εγκλήματος Δρ. Γεώργιο Νάκο σε σχολικές μονάδες στην Περιφερειακή Ενότητα Λασιθίου και στην Περιφερειακή Ενότητα Ηρακλείου, σε συνεργασία με τη Διεύθυνση Δευτεροβάθμιας Εκπαίδευσης Λασιθίου και τους/τις διευθυντές/τριες των σχολείων, τους Συλλόγους Διδασκόντων και τους Συλλόγους Γονέων και Κηδεμόνων.

Οι ανοικτές δράσεις ενημέρωσης και ευαισθητοποίησης για γονείς, εκπαιδευτικούς, μαθητές/τριες και πολίτες, θα πραγματοποιηθούν:

* Τη Δευτέρα 4/11, στην αίθουσα του Πολιτιστικού Συλλόγου Τουρλωτής Σητείας, σε συνεργασία με τον Πολιτιστικό Σύλλογος Τουρλωτής και τη Διεύθυνση Δευτεροβάθμιας Εκπαίδευσης Λασιθίου.
* Την Τρίτη 5/11, στο Πολύκεντρο Σητείας, σε συνεργασία με την ΤΟΜΥ Σητείας και τη Διεύθυνση Δευτεροβάθμιας Εκπαίδευσης Λασιθίου.
* Την Τετάρτη 6/11, στην αίθουσα πολλαπλών χρήσεων του 36ου Δημοτικού Σχολείου Ηρακλείου, με την υποστήριξη των Δημοτικών Σχολείων: 9o, 10ο,15ο, 16ο, 28 ο, 32ο, 36 ο, 41ο και 57ο και των Νηπιαγωγείων: 5ο, 7ο, 22ο, 24ο, 27ο, 31ο, 33ο, 48ο, 66ο, 69ο και 74ο.
* Την Πέμπτη 7/11, στην αίθουσα πολλαπλών χρήσεων του Καλλιτεχνικού Σχολείου Ηρακλείου, σε συνεργασία με το Σύλλογο Γονέων και Κηδεμόνων του σχολείου.
* Την Παρασκευή 8/11, στην αίθουσα πολλαπλών χρήσεων του Γενικού Λυκείου Γαζίου, σε συνεργασία με τη Διεύθυνση του Σχολείου.
* Το Σάββατο 9/11, στην Αίθουσα του Πνευματικού Κέντρου του Ιερού Ναού Ανάληψης Χερσονήσου, σε συνεργασία με τον Πολιτιστικό Σύλλογο Ανάληψης Χερσονήσου.

Αντίστοιχη ενημέρωση θα γίνει στα στελέχη της Περιφέρειας Κρήτης στην Π.Ε. Ηρακλείου, σε συνεργασία με το Τμήμα Ανάπτυξης Ανθρωπίνων Πόρων και Εκπαίδευσης της Περιφέρειας Κρήτης, την Παρασκευή 8/11, 1:00-2:30μ.μ. στην αίθουσα συνεδριάσεων στο κτίριο της Περιφέρειας Κρήτης (πλ. Ελευθερίας) στο Ηράκλειο.

Οι δράσεις αυτές είναι πολυεπίπεδες και εδράζονται στο μοντέλο έγκαιρης κοινωνικής παρέμβασης (πρόληψης, αγωγής, ευαισθητοποίησης) στο άτομο, στην οικογένεια και στην κοινότητα και αποσκοπούν στην πρόληψη και αντιμετώπιση του σχολικού εκφοβισμού και της διαδικτυακής κακοποίησης/παρενόχλησης παιδιών και εφήβων.

Οι θεματολογίες των ενημερωτικών δράσεων αναπτύσσονται βασιζόμενες σε πραγματικές υποθέσεις που έχει χειριστεί η Διεύθυνση Δίωξης Ηλεκτρονικού Εγκλήματος  αναφορικά με τα ακόλουθα:

* εκφοβισμός μέσω διαδικτύου
* φαινόμενα διαδικτυακού εξαναγκασμού και εκφοβισμού
* φαινόμενα διαδικτυακής παραπλάνησης μέσα από λογαριασμούς μέσων κοινωνικής δικτύωσης αλλά και διαδικτυακών παιχνιδιών
* ψεύτικοι διαδικτυακοί λογαριασμοί
* φαινόμενα προκλήσεων μέσω διαδικτύου
* φαινόμενα εκδικητικής πορνογραφίας και στοχοποίησης θυμάτων στον πραγματικό κόσμο
* διαδικτυακά παιχνίδια και χρόνος παραμονής σε αυτά
* διαδικτυακές απάτες

Επισυνάπτεται το πρόγραμμα των ενημερωτικών δράσεων.